TORONTÁLMEGYE FÖLDTANI VISZONYAI. 
173 
hiányában — még megközelítőleg is bajos állítani, s csak annyi bizonyos, 
hogy a legfelsőbb retegek a jelenkorban képződtek. 
Északról délre menve, a Temes a következő folyó, mely megyénket 
átszeli s mely már közvetlenül a Dunába ömlik. A Temes szintén Krassó- 
Szörenymegyében, a Muntye-Szemeniken ered s eleinte K-nek, majd Karán- 
sebes-Lugos mellett DK—ENy-i irányban folyik, aztán Ny-nak, illetőleg 
DNy-nak veszi útját egész Csentáig (Leopoldova), hol már a Duna árterére 
erve számos ágra oszlik, míg a főág DK-i irányban tovább folyván Pancso- 
vánál a Dunába ömlik. Mellékágai: Csentánál a Karas; Opovánál a Duna- 
vecz; Sefkerinnél a Borosa, mely utóbbi Sibnicza Sebes név alatt ágazik el: 
végül a Pojanicza, úgy, hogy a Temesnek, a mint látjuk, igen bonyolódott 
torkolati hálózata van. 
A Temesnek a szomszédos Temesmegye területen a Bégával közös az 
ártere, megyénk területén azonban kettőjök közé, a már említett löszből 
álló s legmagasabb pontjaiban 86—99 m-nyire a tenger színe fölé emelkedő 
íöldhát nyomul, melyet Tomasovácz-Csenta (Leopoldova) közt tör át. Me¬ 
gyénk határát a Temes Uj-Pécsnél lépi át s Módos környékén egesz Toma- 
sováczig széles ártéren folyik át; Tomasováczon túl egész Csentáig (Leopol¬ 
dova) ártere megszükül, azontúl pedig a Dunával közös ártere van. Esése 
Ságtól Botosig 1 : 6000, Botostól Opováig l : 30.000; végül Opovától Pancso- 
váig 1 : 21.000. 
Beleje Torontálmegye területén, a balparton a Berzava szakad. E folyó 
ugyancsak Krassó-Szörénymegyeben a Muntye-Szemeniktől DNy-ra Ferencz- 
falvánál ered, s ezen, valamint Temesmegyen át K—Ny-i irányban folyik. 
Torontálmegye határát Partosnál lépi át s Botosnál a Temessel egye¬ 
sül. A hegységet, illetőleg a dombvidéket elhagyva, a síkon több ágra sza¬ 
kadva, kanyargós ágyban, széles, mocsaras ártéren folyt, ma azonban ez is 
ásott ágyba van szorítva s ártere száraz. A csatorna melletti helységek ten¬ 
gerszín feletti magassága a következő : Partos 88 m, Újfalu (Krivabara) 82 m. 
Kanak 80 m, Kis-Margita (Margitica) 81 m, Jarkovácz 80 m.* 
Terjedelmes mocsárterülete ma már száraz s számos helység van rá 
telepítve. Ezeknek tengerszín feletti magassága: Nagy-Gája 85 m, Zichy - 
íalva 82 m, Istvánvölgy (Hajdusicza) 80 m, Szt-János 80 m, Sándorfalva 
(Sándort) 77 m. 
E terjedelmes mocsárterületen a felszínen sárgás színű (lőszszerű) 
homokos, sósavval pezsgő, tehát kevés meszet is tartalmazó agyag jelentke¬ 
zik ; melyebb, még most is vizesebb részein pedig, hol pocsolyák voltak, 
növényi alkatrészekkel erősen kevert, humuszdús szívós agyag van. Szikes 
* Ezen, valamint az összes itt felsorolt tengerszín feletti magassági adatokat a 
cs. és kir. katonai földrajzi intézet által a közelmúltban kiadott 1 : 75.000 méretű tér¬ 
képéről vettem. 
(123) 
